Katleri tänav
Katleri tänav on tänav Tallinnas Lasnamäe linnaosas Katleri asumis. Katleri tänav algab Martsa tänavalt, kulgeb algul itta ja siis kirdesse ning lõpeb Tondiraba tänaval. Teiste tänavatega ta ei ristu. Ta kulgeb paralleelselt põhja pool asuva Narva maantee ja lõuna pool asuva Paasiku tänavaga. Tänav on 440 m pikk. Suurim majanumber on 25. Katleri tänav sai nime 9. detsembril 1988. Tänav on saanud nime Katleri suvemõisa järgi.